***ברכת הריח***

1. **למי השוו חז"ל את הנהנה מן העולם ללא ברכה?**א. לבטלן.
ב. לגזלן.
ג. לשקרן.
ד. כל התשובות נכונות.
2. **מדוע לא תקנו ברכה על שמיעת קול נעים או רחיצה במים חמים?**א. כי יוצאים ידי חובת הברכה בברכות השחר (שעשה לי כל צרכי).
ב. כי בזמן אנשי כנסת-הגדולה לא היו מים חמים.
ג. טעות. יש ברכה על קול נעים (בורא קול ערב).
ד. כי אלו הנאות שלא נכנסות לגוף האדם.
3. **איזו ברכה מברכים לאחר הרחת ריח?**א. אחרי פירות משבעת המינים מברכים 'מעין שלוש', ואחרי הרחת שאר פירות ותבלינים מברכים 'בורא נפשות.
ב. אחרי ריח רע מברכים 'אשר יצר'.
ג. תשובות א ו-ב נכונות.
ד. אף תשובה אינה נכונה.
4. **בֹּשמת מריחה כמה מקורות ריח בנפרד (לדוגמא בחנות בשמים). מה תברך?**א. תברך על כל בושם מחדש.
ב. תברך פעם אחת 'בורא מיני בשמים' ותכוון לפטור את כל הברכות.
ג. תברך פעם אחת על כל סוג שמריחה (עצי, עשבי, מיני...).
ד. תברך 'בורא ריחות ערֵבים'.
5. **בֹּשמת החליטה איזה בושם לקנות, יצאה מן החנות למשוך כסף מהכספומט (כדי לשלם עליו) וחזרה תוך 10 דקות. האם עליה לחזור ולברך בשנית?**א. לא. כי היא יצאה לזמן קצר והתכוונה מלכתחילה לחזור לחנות.
ב. לא. כי היא חזרה תוך זמן קצר.
ג. כן. כי יש כאן שינוי מקום.
ד. כן. כי יש כאן הסחת דעת.
6. **לפנייך מקורות ריח שונים. התאימי לכל אחד את מספר הברכה המתאימה:**1=עצי בשמים. 2=עשבי בשמים. 3=מיני בשמים. 4=הנותן ריח טוב בפירות. 5=בורא שמן ערב. 6=לא מברכים.

|  |  |
| --- | --- |
| נענע |  |
| רוזמרין |  |
| אתרוג |  |
| אפטר שייב |  |
| דאודורנט / מטהר אויר |  |
| בנזין |  |
| מקל קטורת של ע"ז |  |
| פולי קפה |  |
| צמח שלא ידוע האם הוא עץ או עשב |  |
| טבק להרחה |  |
| שמן אפרסמון |  |
| עשן מקטרת |  |

**ברכות הראייה**

ברכות על ראיית נופים ומקומות

1. **ליאור רואה את הים התיכון, איזו ברכה תברך?**א. עושה מעשה בראשית.
ב. שעשה את הים הגדול.
ג. תשובות א ו-ב נכונות.
ג. שכוחו וגבורתו מלא עולם.
2. **חנה מטיילת לחרמון, איזו ברכה תברך על ראייתו?**א. עושה מעשה בראשית.
ב. שהחיינו (רק בפעם הראשונה בחיים).
ג. בורא הרים רמים.
ד. אף תשובה אינה נכונה.
3. **רעות ראתה כוכב שביט בשמיים. איזו תברך על ראייתו?**א. שכוחו וגבורתו מלא עולם.
ב. עושה מעשה בראשית.
ג. א או ב.
ד. א ו-ב.
4. **מה נוהגים לברך על ראיית ברקים?**א. שכוחו וגבורתו מלא עולם.
ב. עושה מעשה בראשית.
ג. א או ב.
ד. א ו-ב.
5. **מהו משך הזמן שלאחריו הפסיד אדם את ההזדמנות לברך על ברק / רעם?**א. שלושים יום.
ב. שעה זמנית.
ג. תוך כדי דיבור.
ד. אם עברה אפילו שנייה אחת הפסיד את הברכה.
6. **על מה נקבעה הברכה בא"ה אמ"ה שנתן ארך אפיים לעוברי רצונו?**א. על ראיית פסל או מזבח של ע"ז.
ב. על ראיית כנסיה.
ג. תשובות א ו-ב נכונות.
ד. על ראיית אדם רשע.
7. **הודיה מדריכת טיולים. האם מותר לה להיכנס בהדרכה לקתדרלה או כנסייה?**א. כן.
ב. לא.
ג. אם זה רק כדי לראות אמנות יפה - מותר. אך אם מאמין בעבודה זרה - אסור.
ד. מותר רק אם יורק בכנסייה.
8. **מדריך טיולים מלווה פעם בשבוע קבוצה לקבר רחל. האם יברך את הברכה על ראיית קברי ישראל?**א. כן.
ב. לא, כי מברכים אותה רק פעם ב-30 יום.
ג. לא, כי מברכים אותה רק על שני קברים או יותר.
ד. תשובות ב ו-ג נכונות.
9. **האם מברכים את הברכה על ראיית קברי ישראל גם בשבת?**א. כן. הברכה לא נחשבת 'צידוק הדין'.
ב. לא. אין מנהגי אבלות בשבת.
ג. רק מי שמכיר אדם שנקבר באותו בית קברות - יברך בשבת.
ד. רק מי שלא מכיר אדם שנקבר באותו בית קברות - יברך בשבת.
10. **למי פונים על קברי צדיקים?**א. רק לה', שבזכות הצדיק ישְמע תפילתנו.
ב. מותר לפנות גם לנשמת הצדיק שתבקש עלינו רחמים מאת ה'.
ג. יש אומרים א ויש אומרים גם ב.
ד. אף תשובה אינה נכונה.
11. **להלכה, על מה מברכים 'מציב גבול אלמנה'?**א. על בתי כנסת פורחים.
ב. על בתי כנסת פורחים בארץ ישראל.
ג. על יישובים פורחים בארץ ישראל.
ד. כל התשובות נכונות.

ברכות על ראיית אנשים

1. **איזו ברכה מברכים על מלכה רשעה מישראל (לדוג': איזבל אשתו של אחאב)?**א. לא מברכים על מלכה, רק על מלך.
ב. לא מברכים על מלך רשע, רק על מלך צדיק.
ג. שחלק מכבודו ליראיו.
ד. שחלק מכבודו לבשר ודם.
2. **האם מברכים בימינו על ראיית ראש ממשלה של מדינה דמוקרטית?**א. לא, כי הוא לא הסמכות העליונה.
ב. לא, כי הוא לא יכול לחרוץ גורל אדם למוות.
ג. מברכים בלי שם ומלכות.
ד. כל התשובות נכונות.
3. **איזו ברכה מברכים על מדען יהודי דגול?**א. שחלק מחכמתו ליראיו.
ב. שנתן מחכמתו לבשר ודם.
ג. אפשר לבחור א או ב.
ד. שנתן מחכמתו ליראיו.
4. **מתי מברכים 'בא"ה אמ"ה חכם הרזים'?**א. כשרואים 600,000 יהודים בארץ ישראל באותו מקום.
ב. כשרואים 600,000 בני-אדם בארץ ישראל באותו מקום.
ג. כשרואים 600,000 יהודים באותו מקום.
ד. כשרואים 600,000 בני-אדם באותו מקום.
5. **מי לא יברך שככה לו בעולמו?**א. אדם הרואה חיה יוצאת דופן ביופיה.
ב. גבר הרואה אשה בעלת יופי יוצא דופן.
ג. אדם הרואה עץ יוצא דופן ביופיו.
ד. אשה יהודיה הרואה גוי בעל יופי יוצא דופן.
6. **על מי מברכים בימינו 'מֵשַנֵה-הַבְּרִיוֹת'?**א. תאומים סיאמיים.
ב. ג'ינג'י מנומש.
ג. תשובות א ו-ב נכונות.
ד. תלמידה ממוצעת בכתה ט שבקיאה בשני ספרי פניני הלכה.
7. **מי החיות שמברכים בראייתן 'משנה הבריות'?**א. קוף ופיל.
ב. פיל וג'ירף.
ג. גירף וקרנף.
ד. קרנף וקוף.
8. **האם מותר לרכוש כרטיס לצפייה במלחמת שוורים?**א. כן.
ב. לא.
ג. רק אם המשחק לא מתקיים בשבת / יו"ט.
ד. בתנאי שלוחם השוורים אינו יהודי.

ברכות התלויות בתקופות השנה

1. **על איזה עץ אי אפשר לברך ברכת האילנות?**א. עץ שהוא עורלה. או מורכב.
ב. עץ קוצני ודוקר (לדוגמ': תמר).
ג. עץ בודד.
ד. אף תשובה אינה נכונה.
2. **מה מהתנאים הבאים הכרחי כדי לברך ברכת האילנות?**א. מראש חודש ניסן.
ב. ביום חול.
ג. דווקא איש ולא אישה.
ד. כל התשובות נכונות.
3. **בועז ואבימלך שותפים בשדה. מה יברכו כשירדו גשמי ברכה אחרי עצירת גשמים?**א. ברכת הודאת גשמים + שהחיינו.
ב. ברכת הודאת גשמים + הטוב והמטיב.
ג. ברכת הודאת גשמים.
ד. ברכת הטוב והמטיב.
4. **איזה מהמשפטים הבאים אינו נכון?**א. על ראיית קשת מברכים את ברכת 'זוכר הברית'.
ב. מברכים על קשת גם אם כבר ראינו קשת לפני פחות מ-30 יום.
ג. חובה להסב את תשומת לבו של חבר לקשת כדי שיברך את הברכה.
ד. לא טוב להסתכל בקשת זמן רב, מעבר לזמן הנצרך לברכה.
5. **מה יברך הרואה ליקוי חמה מלא (פעם ב-28 שנה)?**א. עושה מעשה בראשית.
ב. המוציא חמה מנרתיקה.
ג. זוכר הברית.
ד. 'שהחיינו' אם הוא לבד, ו'הטוב-והמטיב' אם הוא בחברת אנשים.
6. **מדוע זכתה ברכת הלבנה ליחס מיוחד של חיבה בישראל?**א. כי כמו הלבנה - גם בימינו עליות וירידות, אולם תמיד אנו מתחזקים.
ב. כי כמו הלבנה, גם בחיינו הירידות הן מנוף לעליות.
ג. תשובות א ו-ב נכונות.
ד. אף תשובה אינה נכונה.
7. **באיזה אופן נוהגים לברך ברכת הלבנה?**א. בעמידה, ומחוץ לבית.
ב. במוצ"ש (כי אז לבושים בבגדים נאים).
ג. משתדלים במניין.
ד. כל התשובות נכונות.
8. **האם מותר לברך ברכת הלבנה בשבת, אם במוצ"ש כבר יסתיים הזמן ויפסידו את הברכה?**א. לא. אין מערבים שמחה בשמחה.
ב. לא. ברכת הלבנה היא 'מוקצה'.
ג. כן. תמיד מברכים ברכת הלבנה בשבת.
ד. כן. כדי שלא להפסיד את הברכה.
9. **ממתי אפשר לברך ברכת הלבנה?**א. למנהג אשכנז שלושה ימים שלימים אחרי המולד.
ב. אם זה יוצא ביום חול נוהגים לחכות למוצ"ש.
ג. למנהג הספרדים 7 ימים אחרי המולד.
ד. כל התשובות נכונות.
10. **עד מתי אפשר לברך ברכת הלבנה?**א. עד שהלבנה מפסיקה "לגדול" (לשו"ע עד אחרי ט"ו ולרמ"א י"ד/ט"ו).
ב. עד ראש חודש.
ג. עד מוצ"ש הראשון שאחרי ראש חודש.
ד. אף תשובה אינה נכונה.
11. **האם נשים נהגו לברך ברכת הלבנה?**א. כן.
ב. לא.
ג. רק נשים אשכנזיות ותימניות.
ד. רק נשים ספרדיות.